**ELTE SEK Vizuális Művészeti Tanszék -** November 21. 10-14 óráig

SZEKCIÓ programok:

1. TÓTH CSABA Kroki mint reggeli torna, helyszín 2. emelet 45-ös terem

A kroki mint reggeli torna kurzus szemléletében megpróbál egyszerre kapcsolódni és eltávolodni a koroki műfaji hagyományaihoz és hagyományaitól. Tehát ezúttal nem figurális krokiról lesz szó, hanem nonfiguratív, konstruktivista krokiról. A foglalkozás első felében a vonal, a második felében a folt, tömeg és tónus kap szerepet. A kroki így olyan vizuális ujjgyakorlattá válik, olyan elengedhetetlen kellékévé a vizuális képalkotásnak, amely funkciójában a reggeli tornák felfrissítő emlékeit idézi fel a részvevőkben

Szükséges: ceruza, szén

1. GARAS KÁLMÁN „A fekete fehér lesz és a fehér feketévé válik”, helyszín A. épület AS 02 Fotólabor

Analóg technika a digitális korban, technika és kézimunka egymásra hatása. A workshop alatt fotogrammokat készítenek, árnykép kísérleteket.

Egyszerre max. 10 fő, 3 turnusban

1. GYARMATI ANDRÁS: Tapéta- Szobafestés, mázolás, helyszín: AS műhely

Pannó pár órában, vegyes technika

1. KOVÁCS PÉTER BALÁZS: A vázlattól a gesztusig , helyszín: 2. emelet 44-es terem

A konkrét látvány hogyan alakul át szinte felismerhetetlen gesztusformára majd letisztult jellé, jelrendszerré, mely újra értelmezhető nyelvezetet alkot a képi világban.

A résztvevők ezt a gyakorlati variációt viszik végig.

Szükséges: tus, kisebb-nagyobb ecset, festék, papírt adunk.

1. NAGY CSABA - Interferencia - Az érzékcsalódás illúziója, helyszín: 3. emelet, 46-os termek

A vonal transzformációja különböző nyomóelemekkel. Újrahasznosított anyag, meglévő és teremtett vonalak vizsgálata. A nyomó elemek felhasználása különböző elképzelések szerint, képteremtés.

1. NAGY GÁBOR GYÖRGY Okos Fej, helyszín, A. épület 3. emeleti grafika műhely

A fej ürügy, hogy felfedezzük a hullámpapírban az anyag adta dimenziókat! Feltárjuk a rétegekben rejlő lehetőségeket, azok lefejtésével, visszaragasztásával, festésével kifejezzük a bennük szunnyadó, ki nem mondott, ki nem mondható dolgokat. Egyfajta Önfeltárás lenne ez a kortárs művészet bevonásával.

Szükséges: ragasztót, gyorsragasztó, ill. Ragasztóstift! Saját sniccer! Akril, tempera.

1. HÜBLER JÁNOS: Fenomenologiai városkutatás, Városi fotós séta helyszín: A. 3. emelet 46/c+ város

A város autopsziái – fotografikus mikrológiák a fényképezés szerepéről, a város (mint életforma) kritikájában, a valóság és a realitás között. Nem a realitás leképezése, sőt nem is az ábrázolása, inkább utalás a valóságra.

Szükséges: telefonos mobil-feltöltve vagy fényképezőgép

1. KELECSÉNYI CSILLA: Önarckép veled, helyszín: A. épület, fsz. 16. továbbképző terem

közös rajzolás, festés, az önarckép újraértelmezése